Komission asetus (EY) N:o 2955/94, annettu 5 päivänä joulukuuta 1994, maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 muuttamisesta



Virallinen lehti nro L 312 , 06/12/1994 s. 0005 - 0006

Suomenk. erityispainos Alue 3 Nide 63 s. 0225

Ruotsink. erityispainos Alue 3 Nide 63 s. 0225



KOMISSION ASETUS (EY) N:o 2955/94, annettu 5 päivänä joulukuuta 1994, maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 2807/94(2), ja erityisesti sen 17 artiklan, sekä vastaavat säännökset muissa maataloustuotteiden yhteistä markkinajärjestelyä koskevissa asetuksissa, ottaa huomioon maito- ja maitotuotealan vientitukien myöntämistä koskevista yleisistä säännöistä sekä niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 876/68(3), sellaisena kuin se on viimeksi muutettuna asetuksella (EY) N:o 776/94(4), ja erityisesti sen 6 artiklan 2 kohdan toisen alakohdan ja 3 kohdan, sekä vastaavat säännökset muissa maataloustuotteiden vientituen myöntämistä koskevissa asetuksissa, sekä katsoo, että komission asetuksen (ETY) N:o 3665/87(5), sellaisena kuin se on viimeksi muutettuna asetuksella (EY) N:o 1829/94(6), 18 artiklassa säädetään määräpaikkaan saapumista kolmansissa maissa koskevien todistusten antamiseen oikeutettujen tarkastus- ja valvontalaitosten hyväksynnästä yhteisön tasolla, määräpaikkaan saapumista koskevien todistusten alalla yhteisön hyväksyntämenettely on luonteeltaan hitaampi eikä niin joustava kuin kansalliseen hyväksyntään perustuva järjestelmä erityisesti silloin, kun on kyse valvontalaitoksen valtuutuksen perumisesta maantieteellisesti ja/tai ajallisesti kokonaan tai osittain; tarkastus- ja valvontalaitosten hyväksyntä yhteisön tasolla ei merkitse huomattavaa edistystä ottaen huomioon sen, että jäsenvaltioilla on parhaimmat mahdollisuudet arvioida, voidaanko tarkastus- ja valvontalaitos hyväksyä, on yhteisön edun mukaista soveltaa riittävän täsmällisiä ohjeita tarkastus- ja valvontalaitosten hyväksymisessä, yhteisön ja San Marinon kauppaa ja tulliliittoa koskevan väliaikaisen sopimuksen(7) voimaantulosta tämän valtion alue ei enää kuulu yhteisön tullialueeseen; tämän sopimuksen 1, 5 ja 7 artiklasta johtuen maataloustuotteiden hinnat ovat tulliliiton sisällä keskenään samalla tasolla ja tämän vuoksi ei ole mitään taloudellista syytä myöntää vientitukea kahdestatoista yhteisön maasta San Marinoon toimitettaville maataloustuotteille, oikeusturvan varmistamiseksi olisi viipymättä säädettävä, ettei vientitukea makseta San Marinoon tarkoitetuille yhteisön maataloustuotteille, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3665/87 seuraavasti. 1 Muutetaan 18 artikla seuraavasti: - korvataan 1 kohdan b alakohta seuraavasti: "b) purkamis- ja kulutukseensaattamistodistus, jonka antaa kansainvälinen tarkastukseen ja valvontaan erikoistunut laitos, joka on jonkin jäsenvaltion hyväksymä. Kyseisessä todistuksessa on annettava kulutukseen saattamista koskevan tulliasiakirjan päiväys ja numero." - korvataan 2 kohdan c alakohta seuraavasti: "c) purkamistodistus, jonka antaa kansainvälinen tarkastukseen ja valvontaan erikoistunut laitos, joka on jonkin jäsenvaltion hyväksymä, ja jossa lisäksi todistetaan, että tuote on viety satama-alueelta tai vähintään, että laitoksen tietämyksen mukaan tuotetta ei ole lastattu uudelleen jälleenvientiä varten;" - poistetaan 5 kohta. 2 Muutetaan 44 artikla seuraavasti: - ainoasta alakohdasta tulee 1 kohta, - lisätään 2 kohta seuraavasti: "2 San Marinoon tarkoitettuja maataloustuotteita ei pidetä vientituen maksamista koskevien säännösten mukaisesti vietyinä." 2 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä joulukuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 298, 19.11.1994, s. 1 (3) EYVL N:o L 155, 3.7.1968, s. 1 (4) EYVL N:o L 91, 8.4.1994, s. 6 (5) EYVL N:o L 351, 14.12.1987, s. 1 (6) EYVL N:o L 191, 27.7.1994, s. 5 (7) EYVL N:o L 359, 9.12.1992, s. 13